Hej Bolius

Jeg skal have malet facade på mit hus og arbejdet løber op i ca. 55.000,00 DKK.

Skal jeg bede om at få en arbejdsgaranti fra malermesteren eller er der ikke praksis for det i mit tilfælde ?

Venlig hilsen John


Facaden skal males - skal jeg bede malermesteren om garanti på arbejdet?
Hej John

Garantien, typisk på 5 år, gælder uanset om du får en skriftlig garanti eller ej.

Men selvom der “kun” er arbejder for 55.000 kr. inkl. moms bør du lave jer en kontrakt. 

Du kan bruge standardkontrakten som bygger på AB Forbruger reglerne.

Den finder du her, hvor du også kan læse om det at lave kontrakter og aftaler med håndværkeren.  
[Byggeprojekt - sådan laver du en kontrakt med håndværkeren](https://taenk.dk/raadgivning-og-rettigheder/haandvaerkere/byggeprojekt-lav-en-kontrakt)

Husk også at det er vigtigt med en god forventningsafstemning. Det kan være alt lige fra maler-/farveprøver, hvor I lige kigger sammen på et par felter, (mindst 0,5-1 m2) og bliver enige om farve og påføringslag mv.

Snak ydermere om stænk og afdækning, så maleren husker at dække af osv.

Find produktbladet på malingen og læs “påføringsvejledningen”. Der står ofte ting i disse vejledninger, som man bagefter kan undre sig over maleren måske IKKE gjorde. Det kunne være nedvaskning, nedskrabning etc. samt behov for grundig mv. 

Beskrivelsen på malerbøtten SKAL følges for at få et godt resultat.

